open-index/open-wikipedia-markdown huggingface dataset:
Ֆոկուս խումբ (պատմվածք)

**«Ֆոկուս խումբ»** (), ռուս ժամանակակից գրող Վիկտոր Պելևինի փիլիսոփայական-հեգնական պատմվածքը, որը գրվել է 2003 թվականին։ Ներառված է հեղինակային «ДПП (NN)» ժողովածուում։

2007 թվականին «Էքսմո» հրատարակչությունը հրատարակել է նույնանուն ժողովածու, որը, բացի այս պատմվածքից, ներառել է հեղինակի 12 այլ ստեղծագործություններ։ Հետագայում ժողովածուն մի քանի անգամ վերահրատարակվել է։

## Անվանում
Ֆոկուս խումբը սոցիոլոգիայի որակական մեթոդ է, որի էությունը առաջադրված խնդիրը քննարկելու համար խումբ հավաքելու միջոցով հետազոտությունների կազմակերպումն է։ Ստեղծագործությունում հավաքվել է յոթհոգանոց խումբ (Դեզդեմոնա, Բարբի, Մոնտիգոմիկ, Շնիկով  տիկին, Տելեպուզիկ, Գերազանցիկ, Մայր Հայրենիք)՝ հաղորդավարի (Լուսատու Էակ) ղեկավարությամբ։ Խմբին ներկայացվում է դրախտի ժամանակակից մոդել։ Այդպիսով, պատմվածքում ներկայացվում է հանդերձյալ կյանքի ֆոկուս խումբը։

## Բովանդակություն
Պատմվածքը հանդերձյալ կյանքի մասին եվրոպական պատկերացման չար ծաղրն է։ Մահից հետո յոթ հոգի հայտնվում են հանդերձյալ կյանքում և սկսում իրենց վերջին ճանապարհորդությունը։ Մահից հետո այն, ինչ նրանց թվում է որպես մարմին, ամենևին էլ մարմին չէ, այլ միայն հիշողություններ այն մասին, թե ովքեր էին իրենք նախկինում։ Հետևաբար ցանկացած միտք ակնթարթորեն հայտնվում է նրանց կերպարի վրա։ Այս ճանապարհին նրանք հանդիպում են խորհրդավոր «Լուսատու Էակին», որն իրեն անվանում է հոգիների ուղեկցող։

«Լուսատու Էակը» խոսում է հումորով և շատ ծիծաղում, ինչպես նաև բոլորին զվարճալի մականուններ է տվել։ Զրույցի ընթացքում էակը յոթ անձանց հոգիներից իմանում է, թե կյանքի ընթացքում որ վայելքներն են նրանց բավականություն պատճառել։

Այնուհետև «Լուսատու Էակը» համոզում է բոլոր հավաքվածներին անցնել խորհրդավոր մեքենայի միջով՝ մի ակնթարթ անսահման երջանկություն ստանալու համար։ Բայց ցանկությունների խորհրդավոր կատարողը այնքան էլ պարզունակ չէ. բոլոր հաճույքներն ունեն իրենց գինը։ Նա, ով դիպչում էր մեքենային, անհետանում էր ուժեղ թրխկոցով։ Բարբի մականունով շիկահերի անհետանալուց հետո մյուսները տատանվեցին և չէին ցանկանում դիպչել մեքենային։ Այդ պահին նրանք իմացան, որ այլընտրանք չունեն. կա՛մ մեքենան, կա՛մ պարզապես անհետանում են անսահմանության մեջ։ Վերջին մարդու անհետացումից հետո բացվում է շրջապատող աշխարհի պատկերը քարքարոտ անապատի տեսքով։

Այսպիսով, հեղինակը ներկայացրել է ավանդականից տարբերվող տեսակետն այն մասյին, թե ինչ է տեղի ունենում մահից հետո։

## Կապ
Պատմվածքում Էակը նշում է սպիտակ կիսագուլպաներով և ժապավենով էշի ականջներով մի մարդու. դա «Թվեր» վեպի կերպարի մասին ակնարկ է, որը մահացել է հենց այս տեսքով։

## Քննադատություն
2003 թվականին «Կոմերսանտ» պարբերականում գրող, գրաքննադատ Դմիտրի Բիկովը Վիկտոր Պելևինի և նրա «ДПП (NN)» ժողովածուի մասին հոդվածում, հայտարարել է, որ «Ֆոկուս խումբ» պատմվածքը ամբողջ ժողովածուի լավագույն ստեղծագործություն է և հանդերձյալ աշխարհում վարքի ուղեցույց.

## Ծանոթագրություններ

## Արտաքին հղումներ
* «Ֆոկուս խումբը» Վիկտոր Պելևինի ստեղծագործությունների կայքում

Կատեգորիա:Վիկտոր Պելևինի ստեղծագործություններ
Կապույտ լապտեր (պատմվածք)

**«Կապույտ լապտեր»** (), ռուս ժամանակակից գրող Վիկտոր Պելևինի պատմվածքը, որն իր անունն է տվել նրա առաջին՝ «Կապույտ լապտեր» ժողովածուին։ 2000 թվականին «Կապույտ լապտեր» պատմվածքի հիման վրա նկարահանվել է «Սարսափելի բան չկա» կարճամետրաժ գեղարվեստական ֆիլմը (ռեժիսոր՝ Ուլյանա Շիլկինա)։

## Բովանդակություն
Պիոներական ճամբարում հանգստացող երեխաները քնելուց առաջ միմյանց սարսափելի պատմություններ են պատմում։ Այդ պատմությունները լսելիս նրանք սկսում են լուրջ փիլիսոփայական հարցեր քննարկել՝ կյանքի իմաստի, մահից հետո կյանքի մասին։ Վերջում հանգուցալուծում տեղի չի ունենում, հարցերն այդպես էլ մնում են անպատասխան, և երեխաները քնում են։

«Կապույտ լապտեր» պատմվածքը, ըստ էության, ինքնակենսագրական է։ Անանուն պատմողը, որն անվանվում է «ես» դերանունով, կա՛մ հիշում է, կա՛մ էլ ոտքի վրա հորինում է խորհրդավոր սարսափելի պատմություններ։ Նա այդ զվարճանքին մասնակցում է իր կամքին հակառակ, միայն իրավիճակը ցրելու նպատակով։

Կապույտ լապտերի պատկերը, ինչպես նաև կապույտ գույնն առհասարակ պատմվածքում հանդես են գալիս որպես հանդերձյալ աշխարհի խորհրդավոր խորհրդանիշներ։ Երեխաները սարսափելի պատմությունները պատմում են էլեկտրական կապույտ լապտերի լույսի ներքո։ Կոստիլ (Հենակ) մականունով տղան պատմողին կապտավուն բռունցք է ցույց տալիս, Վասյայի պատմության վամպիր կնոջ մաշկը կապտում է։ Կապույտ լապտերի պատկերը սկսում և ավարտում է պատմվածքը։

## Հրապարակում
Պատմվածքն առաջին անգամ հրապարակվել է Պելևինի առաջին հեղինակային «Կապույտ լապտեր» ժողովածուում (1991)։

## Ծանոթագրություններ

## Գրականություն
* *Щучкина Т. В.* Рассказовое творчество Виктора Пелевина. — СПб. : фак-т филологии и искусств СПбГУ, 2010. — 60 с. — (Сер. «Лит. направления и течения»; Вып. 37)

## Արտաքին հղումներ
* «Կապույտ լապտեր» պատմվածքը Վիկտոր Պելևինի ստեղծագործությունների կայքում

Կատեգորիա:Վիկտոր Պելևինի ստեղծագործություններ
Բազմապատիկ հարաբերությունների օրենք

**Բազմապատիկ հարաբերությունների օրենք**, քիմիայի հիմնական օրենքներից․ եթե քիմիական երկու տարր իրար հետ առաջացնում են մի քանի միացություններ, ապա նրանցում տարրերից մեկի կշռաքանակները, որոնք միացած են մյուսի միևնույն կշռաքանակներին, հարաբերում են ինչպես ոչ մեծ ամբողջ թվեր։ Օրինակ՝ ազոտը թթվածնի հետ առաջացնում է N_2O, NO, N_2O_3, NO_2 և N_2O_5 միացությունները, որոնցում մեկ կշռամաս թթվածնին համապատասխանաբար միացած է 0.57, 1.14, 1.71, 2.28 և 2.95 կշռամաս ազոտ։ Այդ թվերը հարաբերում են ինչպես՝ 1:2:3:4: 5։ Բազմապատիկ հարաբերությունների օրենքը հայտնաբերել է Ջոն Դալթոնը 1803-ին։ 

Կատեգորիա:Քիմիայի հիմնական օրենքներ
Սինթվեյվ

մինի|Timecrawler 82 - Mt Fuji
**Սինթվեյվ** (, այլ անվանումներ՝ **աութռան**, **ռետրովեյվ**, **ֆյուչըրսինթ** [*outrun*, *retrowave*, *futuresynth*]), էլեկտրոնային երաժշտության միկրոժանր, որը գլխավորապես հիմնված է 1980-ականների էքշըն, գիտաֆանտաստիկ և սարսափ ֆիլմերի սաունդթրեքների վրա։ Ժանրի ծաղկումը պայմանավորված է 1980-ական թվականների երաժշտության, ռետրոֆուտուրիզմի և էսթետիկայի հանրաճանաչությամբ։ Սինթվեյվ ժանրի աշխատանքներում սովորաբար փորձ է արվում 1980-ականների ժամանակաշրջանի հանդեպ հնարավորինս նոստալգիկ մթնոլորտ ստեղծել։

Ժանրի ծագման և զարգացման շրջանը տեղի է ունեցել 2000-ականների կեսերից մինչև ավարտը։ Ալիքի սկզբնավորումը վերագրվում է ֆրենչ հաուս ժանրում ստեղծագործող երաժիշտներին։ Առավել երիտսարադ սերնդի ստեղծագործողների համար ներշնչանք է ծառայել 2002 թվականին թողարկված «Grand Theft Auto: Vice City» համակարգչային խաղը, որում առկա այլընտրանքային իրականությունը վերցված էր 1980-ականների Մայամիից։ Սինթվեյվի կազմավորման և զարգացման ներշնչանքներից են համարվում նաև կոմպոզիտորներ Ջոն Քարփենթերը, Ժան Միշել Ժարը, Վանգելիսը (հատկապես Ռիդլի Սքոթի «Սայրի վազորդ» ֆիլմի սաունդթրեքի համար), ինչպես նաև գերմանական «Tangerine Dream» խումբը։

## Ծանոթագրություններ

Կատեգորիա:2000-ականներ երաժշտությունում
Կատեգորիա:Էլեկտրոնային երաժշտության ենթաոճեր
Բազմատուն բույսեր

**Բազմատուն բույսեր**, պոլիգամներ (< պոլի․․․ և հուն. -γάμος ամուսնություն), ծաղկավոր բույսեր, որոնք երկսեռ ծաղիկներից բացի ունեն նաև միասեռ ծաղիկներ։ Միևնույն բույսի վրա կարող են լինել՝ երկսեռ և արական, երկսեռ և իգական, երկսեռ, արական և իգական ծաղիկներ։ Այդպիսի բույսեր են հացենին, թխկին, մորին և այլն։ Բույսերի բազմատնությունը նպաստում է խաչաձև փոշոտմանը։

Կատեգորիա:Բույսերի մորֆոլոգիա
Կատեգորիա:Բույսի բազմացում
Սովիետվեյվ

**Սովիետվեյվ** (, թարգ․՝ «Խորհրդային ալիք» [*Советская Волна*]), սինթվեյվ երաժշտության ենթաժանր, որը սկզբնավորվել և զարգացել է հետխորհրդային երկրներում, հատկապես Ռուսաստանում։ Բնութագրվում է Խորհրդային Միության հետ կապված թեմատիկայով և Խորհրդային Միության նոստալգիայի երևույթի դրսևորումներից է։

Ժամանակակից երաժշտության մեջ խորհրդային նոստալգիայի տարրերն առաջին անգամ սկսեցին բերվել 2000-ականներին, երբ տրանս երաժշտությունը ժողովրդականության գագաթնակետին էր։ Ռուսական «ՊՊԿ» (ППК) խումբն իր ստեղծագործությունների հիմքում օգտագործում էր խորհրդային էլեկտրոնային երաժշտության մեղեդիներ։ Սովիետվեյվի ներկայիս ոճը ձևավորվել է 2010-ականների կեսին։ Սովիետվեյվի ժանրում ստեղծագործողների հիմնական ոգեշնչումը 1980-ականների Սովետական Միության հետ կապված էմոցիաներն ու ասոցացումներն են։

Լեհաստանի Յան Կոխանովսկիի համալսարանի պրոֆեսոր Լյուդմիլա Շևչենկոն ժանրի մասին խոսելիս նշում է, որ այն «նոստալգիկ առասպելի» դրսևորումներից մեկն է, «վառ, զգայական և աշխույժ» առասպելական պատկեր, որը վերածվում է մոտ անցյալի.։

Սովիետվեյվը հետխորհրդային երկրների մեծ մասում տարածում գտավ 2010-ականների երկրորդ կեսից հետո։

Կապված է սինթվեյվի համաշխարհային ճանաչման, ինչպես նաև նախկին միութենական հանրապետություններում և սոցիալիստական ճամբարում 1980-ականների խորհրդային մշակույթի հանդեպ առկա նոստալգիայի հետ։

## Ծանոթագրություններ

## Արտաքին հղումներ
* «Советская волна» ինտերնետային շուրջօրյա ռադիոկայան

Կատեգորիա:Սինթվեյվ
ԽՍՀՄ Թայշոու Չժուան

**«ԽՍՀՄ Թայշոու Չժուան։ Չինական ժողովրդական հեքիաթ»** (), ռուս ժամանակակից գրող Վիկտոր Պելևինի պատմվածքը, որն առաջին անգամ հրապարակվել է 1991 թվականին՝ «Կապույտ լապտեր» ժողովածուում։

## Բովանդակություն
«ԽՍՀՄ Թայշոու Չժուան»-ը հղում է չինական Թան դինաստիայի «Ասք Նանկե պետության նահանգապետի մասին» պատմվածքին («Նանկա թագավորություն» պատմության աղբյուր է)։ Չինական պատմվածքում զգացվում է բուդդայականության և դաոսականության մեծ ազդեցությունը։ Մասնավորապես, առանցքային թեման է դաոսական «կյանքը երազի նման է» գաղափարախոսությունը։ Չինական «Ասքը» պատմում է Չուն Յուկունի Սոֆորա անհայտ երկրում արկածների մասին։ Մի օր Չուն Յուկունը հարբում է և քնում սոֆորայի տակ։ Հետո նրան ուղարկում են Սոֆորա երկիր, որտեղ նա ամուսնանում է արքայադստեր հետ։ Այնտեղ նա ստանում է պետական հեղինակավոր պաշտոն։ Սակայն երկար տարիներ հաջող կարիերայից հետո նրա կյանքում բեկումնային պահ է գալիս. արքայադստեր մահը, թագավորի կասկածները և հայրենադարձությունը։ Դրանից հետո Չուն Յուկունն արթնանում է, և պարզվում է, որ նա քնել է իր բակում սոֆորայի տակ, և սա դեռ նույն օրն է։ Գտնելով մրջնաբույնը՝ Չուն Յուկունը հիշում է ամեն ինչ։

«ԽՍՀՄ Թայշոու Չժուան» պատմվածքում ասպետ Չուն Յուկունի փոխարեն անբան Չժանն է, որը վիրտուալ աշխարհում դառնում է ԽՍՀՄ առաջնորդներից մեկը։ ԽՍՀՄ ղեկավարին Պելևինի մոտ անվանում են «Հացի որդի», Չժանին՝ «Երշիկի»։ Դրանով հեղինակը փորձում է շեշտել մատերիալիզմի և ուտիլիտարիզմի գերակշռությունը մարդկային էության մեջ։ Տպավորություն է ստեղծվում, որ Չժանի ղեկավարման ներքո գտնվող խորհրդային պետությունը հզոր է և բարեկեցիկ։ Սակայն իրականում այնտեղ պետականությունը գոյություն ունի միայն անվանական։ Հիշատակելով նախկին փոխանորդին, որը թաքցնում էր, որ գլուխը կտրված է, հեղինակը երգիծական կերպով ցույց է տալիս աշխատավորների թմրությունը և նրանց ընկղմումը պատրանքների աշխարհում։

«ԽՍՀՄ Թայշոու Չժուան»-ը, ինչպես և չինական «Ասքը», ներծծված է դաոսականության գաղափարներով։ Երկու ստեղծագործությունների կարևոր մասը մրջնաբույնի պատկերն է։ Եվ եթե չինական փիլիսոփայության մեջ մրջյունը համընդհանուր կյանքի խորհրդանիշ է և ունակ է ռացիոնալ հիմքի վրա պետություն կառուցել, ապա Պելևինը մրջնաբույնը նույնացնում է տոտալիտար հասարակության հետ` կոշտ կենտրոնացմամբ, անհատների ամբողջական միավորումով և հնազանդությամբ։ Ստեղծագործությունների հերոսները նույնպես տարբեր կերպ են վարվում մրջնաբնի հետ. Չուն Յուկունը «Ասքում» իր ընկերներին խնդրում է չդիպչել նրան, իսկ Պելևինի Չժանը «քլորակիրը լուծում է երկու դույլի մեջ և լցնում դիտահորը»։

Խոսելով Չինաստանի մասին՝ Պելևինն իր «ԽՍՀՄ Թայշոու Չժուան» պատմվածքում նկարագրում է խորհրդային կոլտնտեսությանը բնորոշ իրավիճակ։

## Ծանոթագրություններ

## Արտաքին հղումներ
* «ԽՍՀՄ Թայշոու Չժուան» պատմվածքը Վիկտոր Պելևինի ստեղծագործությունների կայքում

Կատեգորիա:Վիկտոր Պելևինի ստեղծագործություններ
Սամվել Բալաղյան

**Սամվել Աղայի Բալաղյան** (), հայ կենսաբան–դարվինիստ։

1889 թվականին ավարտել է Օդեսայի համալսարանի բնագիտական ֆակուլտետը։ Աշակերտել է Իլյա Մեչնիկովին, Ալեքսանդր և Վ․ Կովալևսկիներին, Զելինսկուն, Տիմիրյազևին։ 1889 թվականից Թիֆլիսում եղել է բնագիտության ուսուցիչ, իսկ 1896 թվականից՝ միաժամանակ Ներսիսյան դպրոցի տեսուչ։ Բալաղյանը Թիֆլիսում հայ հրատարակչական ընկերության հիմնադիրներից է և զարկ է տվել կենսաբանական հանրամատչելի գրականության հայերեն հրատարակությանը։ Առանձին գրքերով լույս են տեսել նրա «Միկրոբները» (1891), «Զրույցներ հողի մասին» (1893), «Դարվինիզմ» (1894) և այլ աշխատությունները։

## Ծանոթագրություններ

Կատեգորիա:Հայ կենսաբաններ
Կիլիմանջարոյի ձյուները (ֆիլմ)

**«Կիլիմանջարոյի ձյուները»** (), 1952 թվականի գեղարվեստական ֆիլմ, Էռնեստ Հեմինգուեյի համանուն պատմվածքի էկրանավորումը։

## Սյուժե
Սյուժեի կենտրոնում գրող Հարիի (Գրեգորի Պեքի) հիշողություններն են, որը սաֆարիի էր եկել Աֆրիկա։ Նա լրջորեն վարակում է ոտքը պատահական քերծվածքի արդյունքում և դրանից հետո ամբողջ ժամանակ պառկած է իր վրանի առջև՝ դանդաղ մահվան սպասումով։ Տեղաշարժվելու հնարավորության կորուստը նպաստում է ինքնավերլուծությանը։ Նա հիշում է անցած տարիները և այն, թե որքան քիչ ձեռքբերումներ ունի գրական բնագավառում։ Հարրին հասկանում է, որ թեև նա տեսել և վերապրել է իր կյանքում հրաշալի և զարմանալի բաներ, նա երբեք չի գրել դրանց մասին։ Նրա գրողի կարգավիճակը նսեմացնում էր իսկապես գրել չցանկանալով։ Նա նաև վիճում է իր կողքին գտնվող կնոջ հետ (Սյուզան Հեյվորդ)՝ մեղադրելով նրան իր անկումային կյանքի մեջ և մոռանալով սեփական մեղքը՝ իսկապես արժանի ինչ-որ բանի մասին գրելու անհաջող փորձերի համար, նրա համար նշանակություն ունեցող՝ աղքատ, բայց հետաքրքիր մարդկանց կյանքից ստացած տպավորությունների մասին, այլ ոչ թե այն բարձրագույն հասարակության ներկայացուցիչների մասին, որոնց հետ նա գործ է ունեցել ավելի ուշ։

Հարրին տեսնում է, թե ինչպես են գիշակերներն արդեն հավաքվում ծառի վրա՝ սպասելով նրա մոտալուտ մահվանը։ Նա շարունակում է հիշել իր կյանքը, խոսում է իր կնոջ հետ։ Հարրին պատմում է նրան իր անցյալից ստացած տպավորությունների մասին,    ապա դատողություններ անելով նրա հետ իր հարաբերությունների մասին՝ ի վերջո հանգելով խաղաղության, կամ էլ նրա հանդեպ ուշացած սիրո։

Ֆիլմում Հարրին չի մահանում, ինչը հակասում է Հեմինգուեյի բնօրինակ ստեղծագործությունը։ Գուցե Աֆրիկյան շամանի անկոչ միջամտության կամ գուցե սեփական կամքի շնորհիվ, անկախ պատճառներից, նա շարունակում է և ուղղել իր սխալները, որպեսզի տեսնի նոր առավոտվա բացվելը։

## Դերերում
* Գրեգորի Պեք — Հարրի Սթրիթ
* Ավա Գարդներ — Սինթիա Գրին
* Սյուզան Հեյվորդ — Էլեն
* Հիլդեգարդ Կնեֆ — կոմսուհի Էլիզաբեթ 
* Էմեթ Սմիթ — Մոլո
* Լեո Գ. Քերոլ — քեռի Բիլ
* Թորին Թետչեր — պարոն Ջոնսոն
* Մարսել Դալիո — Էմիլ
* Լեոնարդ Քերի — բժիշկ Սիմոնս
* Փոլ Թոմփսոն — շաման

## Մրցանակներ և անվանակարգեր
Ֆիլմը ներկայացվել է «Օսկար» մրցանակի երկու կատեգորիաներում՝ Լավագույն օպերատորական աշխատանք և բեմադրող նկարչի լավագույն աշխատանք։

## Հետաքրքիր փաստեր
* Գրեգորի Պեքը և Ավա Գարդները միասին խաղացել են 1949 թվականի «Մեծ մեղսավորը» ֆիլմում, ինչպես նաև 1959 թվականի «Ափին» ֆիլմում։

## Տես նաև
* Կիլիմանջարոի ձյուները (պատմվածք)

## Ծանոթագրություններ

## Արտաքին հղումներ
* 
* «Կիլիմանջարոյի ձյուները» ֆիլմը  Turner Classic Movies կայքում
*  

Կատեգորիա:1950-ականների անգլերեն ֆիլմեր
Կատեգորիա:1952 ֆիլմեր
Կատեգորիա:20th Century Fox ֆիլմեր
Կատեգորիա:Ամերիկյան արկածային ֆիլմեր
Կատեգորիա:Ամերիկյան դրամա ֆիլմեր
Կատեգորիա:Ամերիկյան կարճ պատմվածքներ
Կատեգորիա:Ամերիկյան մելոդրամա ֆիլմեր
Կատեգորիա:Ամերիկյան ռոմանտիկ ֆիլմեր
Կատեգորիա:Ամերիկյան վեպերի էկրանավորումներ
Կատեգորիա:Բնօրինակում անաղբյուր հոդվածներ
Կատեգորիա:Էռնեստ Հեմինգուեյի ստեղծագործությունների էկրանավորումներ
Կատեգորիա:Իսպաներեն ֆիլմեր
Կատեգորիա:Փարիզում նկարահանված ֆիլմեր
Կատեգորիա:Ֆիլմեր Փարիզի մասին
Կատեգորիա:Ֆիլմեր գրողների մասին
Կատեգորիա:Ֆրանսերեն ֆիլմեր
Կատեգորիա:1950-ականների ամերիկյան ֆիլմեր
Ինյացիո Կասիս

**Ինյացիո Կասիս** (, ), շվեյցարացի քաղաքական գործիչ։ Լիբերալ-դեմոկրատական կուսակցության անդամ, ընտրվել է Շվեյցարիայի Դաշնային խորհրդի անդամ 2017 թվականի սեպտեմբերի 20-ին։

2017 թվականի նոյեմբերի 1-ից եղել է արտաքին գործերի դեպարտամենտի ղեկավարվար։ 2022 թվականի հունվարի 1-ից զբաղեցնում է Շվեյցարիայի Համադաշնության նախագահի պաշտոնը։

## Կենսագրություն
Սովորել է բժշկություն Ցյուրիխի համալսարանում, որն ավարտել է 1987 թվականին։ Մասնագիտացած է ներքին հիվանդությունների և սոցիալական հիգիենայի բնագավառում։ 1996 թվականին ստացել է հանրային առողջապահության մագիստրոսի կոչում։ Շնորհվել է բժշկության դոկտորի աստիճան Լոզանի համալսարանում (1998)։

Ծնվել է որպես Իտալիայի քաղաքացի։ 1991 թվականին Շվեյցարիայի և Իտալիայի երկքաղաքացիություն է ձեռք բերել։ 2017 թվականին հրաժարվել է իտալական անձնագրից։

Բժիշկ (1988-1996), 1996-ից մինչև 2008 թվականը կանտոնային բժիշկ Տիչինոյում, Շվեյցարիայի բժշկական ասոցիացիայի փոխնախագահ 2008 թվականից մինչև 2012 թվականը։ Շվեյցարիայի զինված ուժերում նա Տիչինոյի լեռնային զինվորների շտաբում գումարտակի բժիշկ էր, ապա գլխավոր դաշտային բժշկի շտաբի անդամ։

Շվեյցարիայի Ազգային խորհրդի անդամ 2007 թվականի հունիսի 4-ից մինչև 2017 թվականի հոկտեմբերի 30-ը (երեք գումարման)։

2017 թվականի սեպտեմբերի 20-ին Դաշնային ժողովի կողմից ընտրվել է Դաշնային խորհրդի երկրորդ փուլում՝ հավաքելով 244 ձայներից 125-ը՝ դառնալով 117-րդը՝ 1848 թվականից Դաշնային խորհրդականի պաշտոնում։

2017 թվականի նոյեմբերի 1-ին ստանձնել է արտաքին գործերի դեպարտամենտի ղեկավարի պաշտոնը։ Այդ պաշտոնում փոխարինելով Դիդիե Բուրկհալթերին։ 2020 թվականի դեկտեմբերի առաջին տասնօրյակի վերջում նա հաջորդ տարի ընտրվել է երկրի փոխնախագահի պաշտոնում։ Պաշտոնը ստանձնել է 2021 թվականի առաջին օրը։

## Անձնական կյանք
Ամուսնացած է Պաոլա Ռոդնիի հետ, ապրում է Մոնտանոլում։

## Ծանոթագրություններ

## Արտաքին հղումներ
* Էջը Շվեյցարիայի խորհրդարանի կայքում

Կատեգորիա:21-րդ դարի քաղաքական գործիչներ
Կատեգորիա:Լոզանի համալսարանի շրջանավարտներ
Կատեգորիա:Շվեյցարացի բժիշկներ
Կատեգորիա:Շվեյցարիայի արտաքին գործերի նախարարներ
Կատեգորիա:Շվեյցարիայի դիվանագետներ
Կատեգորիա:Շվեյցարիայի նախագահներ
Կատեգորիա:Շվեյցարիայի նախարարներ
Կատեգորիա:Պետության գործող ղեկավարներ
Կատեգորիա:Ռազմական բժիշկներ
Կատեգորիա:Ցյուրիխի համալսարանի շրջանավարտներ
Պիրաբադիլի պատմության թանգարան

**Պիրաբադիլի պատմության թանգարան** (), թանգարան, որը գտնվում է Շաբրանի շրջանի Պիրաբադիլ գյուղում։

## Պատմություն
Պիրաբադիլի պատմության թանգարանը բացվել է 1968 թվականին Ադրբեջանական ԽՍՀ պետական գործիչ Գազանֆար Մուսաբայովի տուն թանգարանի անունով ՝ Շաբրանի շրջանի Պիրաբադիլ գյուղում։ Թանգարանը գտնվում է Գազանֆար Մուսաբայովի հոր ՝ Մահմուդաղա բեկին պատկանող առանձնատանը։

Թանգարանը բացվել է Մուսաբեկովի 80-ամյակի կապակցությամբ և գտնվում է շենքի երկու սենյակներում։ 1988 թվականին Մուսաբայովի 100-ամյակի կապակցությամբ շենքը ամբողջությամբ կահավորվել է և հանձնվել թանգարանի օգտագործման։ 2013 թվականին թանգարանը վերանվանվել է Պիրաբադիլի պատմության թանգարան։

Առանձնատունը կառուցվել է 1862 թվականին և բաղկացած է 2 հարկից, 14 սենյակից և պատշգամբից։

Ներկայումս թանգարանը գործում է որպես անկախ թանգարան։ Թանգարանում կա 2451 ցուցանմուշ։ Դրանցից 749-ը ցուցադրվում են։

## Պատկերասրահ

Pirəbədil_Tarix_Muzeyi_(1).jpg
Pirəbədil_Tarix_Muzeyi_(2).jpg
Pirəbədil_Tarix_Muzeyi_(3).jpg
Pirəbədil_Tarix_Muzeyi_(4).jpg
Pirəbədil_Tarix_Muzeyi_(5).jpg
Pirəbədil_Tarix_Muzeyi_(6).jpg
Pirəbədil_Tarix_Muzeyi_(8).jpg
Pirəbədil_Tarix_Muzeyi_(9).jpg
Pirəbədil_Tarix_Muzeyi_(10).jpg
Pirəbədil_Tarix_Muzeyi_(11).jpg


## Ծանոթագրություններ
Լուրեր Նեպալից

**«Լուրեր Նեպալից»** (), ռուս ժամանակակից գրող Վիկտոր Պելևինի պատմվածքը, որն առաջին անգամ հրապարակվել է 1991 թվականին հեղինակային առաջին «Կապույտ լապտեր» և «Դեղին սլաքը» ժողովածուներում (1993)։

## Բովանդակություն
Պատմվածքը սկսվում է տրոլեյբուսային հավաքակայանի ռացիոնալացման ինժեներ Լյուբոչկայի համար սովորական աշխատանքային առավոտվա նկարագրությամբ։ Նա շարժվող տրոլեյբուսի դռնից ցատկում է ուղիղ ջրափոսի մեջ և գնում աշխատանքի։ Աստիճանաբար սողոսկում են մանրամասներ, որոնք կասկածի տակ են դնում գործողության իրական լինելը, ինչպես նաև ավելանում է պատմվածքի ծանր տրամադրությունը։ Օրինակ, Լյուբոչկան հանդիպում է գիշերանոցներով երկու անծանոթի, որոնցից մեկը *«Չե՞ք մրսում արդյոք»* հարցին պատասխանում է, որ իրենք այս ամենը տեսնում են երազում։ Սեղանի վրա գանգերից պատրաստված ամաններ են, որոնց պատերին կպած են թեյի տերևներ։ Այնուհետև Լյուբոչկայի գլխավերևով թռչում է մեծ շան չափի *«թաղանթաթևավոր մի արարած»։* Հետո Լյուբոչկան իր բամբակե բաճկոնի գրպանում հայտնաբերում է *«Բազմադեմ Կատմանդուի»* մասին հուշաթերթիկ, որը պատմում է Նեպալում դրախտային կյանքի մասին։ Ի վերջո, արտադրական ժողովի ընթացքում բացահայտվում է դառը ճշմարտությունը. սա պատմվածքի հերոսների առաջին օրն է մահից հետո ծաղրերգական հանդերձյալ աշխարհում, երբ, ըստ ուղղափառ դավանաբանության, սկսվում են այսպես կոչված օդային փորձությունները (տանջանքները)՝ հերոսները վերապրում են մոտավորապես նույնը, ինչ կյանքում։ Պատմվածքն ավարտվում է այնպես, ինչպես սկսվել էր, հավանաբար Պելևինի սիրելի գրողներից մեկի՝ Վլադիմիր Նաբոկովի պատմվածքների ազդեցությամբ։ Պարզվում է, որ հերոսուհու սպիտակ վերնաշապիկի վրայի սև շերտը պահպանաշերտի հետքն է։ Գիտակցելով սեփական մահը՝ Լյուբոչկան շտապում է դեպի դուռը, բայց պարզվում է, որ դա շարժվող տրոլեյբուսի դուռ է։

«Լուրեր Նեպալից» պատմվածքում հեղինակը ծաղրում է խորհրդային իրականությունը, որը հերոսների համար դժոխքին մոտ սարսափելի երազ էր դարձել։ Հենց սկզբից խոսվում է այս աշխարհում մարդկանց վիճակի անելանելիության մասին։ Ճշմարտությունն այն մասին, որ հերոսներն արդեն այլ աշխարհում են, ներկայացվում է քաղինֆորմացիայի տեսքով` ռադիոհաղորդավարի շուրթերով։

## Հրապարակում
Պատմվածքն առաջին անգամ տպագրվել է 1991 թվականին Պելևինի հեղինակային առաջին՝ «Կապույտ լապտեր» ժողովածուում։

## Ծանոթագրություններ

## Գրականություն
* *Ивченко О. А.* Интертекстуальный анализ рассказа В. Пелевина «Вести из Непала» // Мова i культура. Т. 7. 2004.

## Արտաքին հղումներ
* «Լուրեր Նեպալից» պատմվածքը Վիկտոր Պելևինի ստեղծագործությունների կայքում

Կատեգորիա:Գրքեր այբբենական կարգով
Կատեգորիա:Վիկտոր Պելևինի ստեղծագործություններ
Բեկետ

**Բեկետ** (), քաղաք Ռումինիայում՝ Օլտենիա պատմական մարզի Դոլժ ժուդեցում (գավառ, շրջան)։ Ընկած է Դանուբ գետի ափին, բուլղարական Օրյահովո քաղաքի դիմաց, Ռումինիայի մայրաքաղաք Բուխարեստից 185 կիլոմետր, ժուդեցի վարչական կենտրոնից՝ Կրայովա քաղաքից մոտավորապես 60 կիլոմետր հեռավորության վրա։ Գետային ոչ մեծ նավահանգիստ է։

## Բնակչություն
2002 թվականի մարդահամարի տվյալների համաձայն՝ Բեկետի բնակչության թվաքանակը եղել է 3.864:

**Քաղաքի բնակչության ազգային կազմը.**

**Մայրենի լեզու են հայտարարել՝**

**Քաղաքի բնակչության կազմը ըստ դավանանքի.**

## Պատկերասրահ

Image:Dunarea la Bechet 1.jpg|Դանուբը Բեկետի մերձակայքում
Image:Dunarea la Bechet 2.jpg|Դանուբը Բեկետի մերձակայքում
Image:Parc Bechet.jpg|Քաղաքային զբոսայգին
Image:Primaria Bechet 2.jpg|Քաղաքապետարանը


## Ծանոթագրություններ

## Արտաքին հղումներ
* Բեկետ քաղաքի մասին տեղեկություններ Ghidul Primăriilor կայքում
*Պաշտոնական կայքէջը

Կատեգորիա:Ռումինիայի բնակավայրեր
Կատեգորիա:Ռումինիայի քաղաքներ
Color*Iz (մինի ալբոմ)

***Color*Iz*** (*colorize*), հարավկորեա-ճապոնական գըրլ բենդ IZ*ONE-ի դեբյուտային մինի ալբոմը։

## Թրեք լիստ

## Չարթեր

### Ամենշաբաթյա չարթեր

### Տարեկան ամփոփիչ չարթ

## Ծանոթագրություններ

Կատեգորիա:2018 ալբոմներ
Կատեգորիա:Կորեերեն մինիալբոմներ
Կաստրոիզմ

thumb|Ֆիդել Կաստրո

**Կաստրոիզմ**, տեսություն և պրակտիկա, որը կապված է Ֆիդել Կաստրոյի անվան հետ։ Կաստրոիզմն առաջացել է լատինամերիկյան ավանդույթների և Կուբայական հեղափոխության փորձի հիման վրա։ Առաջին անգամ Կաստրոն հրապարակավ հանդես է եկել «Պատմությունն ինձ արդարացնելու է» ելույթով, որի ժամանակ խոսել է ազգայնականության, ժողովրդավարության և սոցիալական արդարության, բայց ոչ սոցիալիզմի մասին։

Կաստրոն Լատինական Ամերիկայում ստեղծել է զուգահեռ կոմունիստական կազմակերպությունների ցանց, որոնք կողմնորոշված էին ոչ թե դեպի Մոսկվա, այլ դեպի Հավանա։

## Պատմական և քաղաքական իրադարձությունների ազդեցություն
Կաստրոիզմը լենինիզմի, ստալինիզմի և մաոիզմի հետ կարելի է դասակարգել կոմունիզմի հոսանքների շարքում։ Սակայն կաստրոիզմի արմատները հեղափոխություններով և ազգային-ազատագրական պատերազմներով հագեցած լատինամերիկյան տարածաշրջանի պատմության մեջ են։

Կաստրոիզմի կարևոր բաղադրիչն է կրեոլական հեղափոխական ազգայնականությունը։ Այն սկիզբ է առել Լատինական Ամերիկայի երկրների՝ Իսպանիայից անկախանալու համար մղվող պայքարից։ Երկու հարյուրամյակի ընթացքում Լատինական Ամերիկայում չի դադարել պայքարը՝ նախ իսպանացի գաղութարարների դեմ, ապա՝ «գրինգոյի» ազդեցության դեմ, տեղի խունտաների և լատիֆունդիստների դեմ։

## Կապ ստալինիզմի հետ
Չնայած կոմունիստական հայացքներին՝ Կաստրոն դժգոհ է մնացել Իոսիֆ Ստալինի քաղաքականությունից։ Ֆիդել Կաստրոն քննադատել է ԽՍՀՄ-ին իշխանության չարաշահման, ճնշումների և անձի պաշտամունքի համար։ Միևնույն ժամանակ Կաստրոն նաև կարծում էր, որ Ստալինը մեծ ներդրում է ունեցել երկրի արդյունաբերացման և հիտլերյան նացիզմի նկատմամբ հաղթանակի գործում։

## Կաստրոյի քաղաքականության հետևանքներն էկոնոմիկայի ոլորտում
Բարեփոխումների, արտաքին քաղաքականության և Ֆիդել Կաստրոյի գործունեության արդյունքում Կուբայի տնտեսությունն ունեցել է ինչպես առավելություններ, այնպես էլ թերություններ։

**Ձեռքբերումներ՝**
* տուրիստական ճյուղի զարգացում,
* շաքարի և նիկելի արտահանում,
* էլիտային սիգարների արտադրություն,
* բանկային ոլորտի ամրապնդում,
* նավթային արդյունաբերության զարգացում։

**Կորուստներ՝**
* ԱՄՆ-ի էմբարգոյի պատճառով բացակայում է կարևոր շուկաների և ներդրումների հասանելիությունը։
* Արտարժույթի սուր պակասուրդ։ 
* Բարդացված առևտրային սահմանափակումները խոչընդոտում են ներդրումներին։ 
* Վատ ենթակառուցվածք։ 
* Վառելիքի, պարարտանյութերի և պահեստամասերի դեֆիցիտ։

## Տես նաև
* Կուբայական հեղափոխություն

## Ծանոթագրություններ

## Աղբյուրներ
*   Կաստրոիզմ 

Կատեգորիա:Կուբայի քաղաքականություն
Կատեգորիա:Կոմունիզմ
Կատեգորիա:Քաղաքական գաղափարախոսություններ
Կատեգորիա:Մարքսիզմ
Թումո Գյումրի

**ԹՈՒՄՈ Գյումրի**, կրթական կենտրոն, որը բացվել է 2015 թվականին`Շանթ հեռուստաընկերության ջանքերի, ՀԲԸՄ-ի աջակցության շնորհիվ։ Ժամանակավորապես տեղակայվել է Գյումրու տեխնոլոգիական կենտրոնում, իսկ 2020 թվականին կենտրոնը տեղափոխվել է Գյումրու պատմական թատրոնի շենք՝ հնարավորություն ստանալով ընդունել կրկնակի ավելի՝ մինչև 4000 ուսանողի։

«Ճոն և Հասմիկ Մկրտիչեան հիմնադրամի» աջակցությամբ վերակառուցված, տրանսֆորմացվող բեմով, երաժշտական սենյակով և դասասենյակներով հագեցած շենքը կարող է ծառայել  ոչ միայն որպես ԹՈՒՄՈ կենտրոն, այլ նաև վերականգնել իր դերը որպես մշակութային կենտրոն քաղաքի բոլոր բնակիչների համար։

## Կրթական ոլորտներ
մինի|աջից|Ալավերդու Վիքիակումբի անդամները Գյումրու Թումոյում|264x264փքս
ԹՈՒՄՈ կենտրոնում ուսանողները կարող են ուսումնասիրել 14 հիմնական ոլորտ.

* Անիմացիա
* Խաղերի ստեղծում
* Ֆիլմերի ստեղծում
* Կայքերի մշակում
* Երաժշտություն
* Ստեղծագրություն
* Նկարչություն 
* Գրաֆիկական դիզայն
* Եռաչափ մոդելավորում
* Ծրագրավորում
* Ռոբոտաշինություն
* Շարժական գրաֆիկա
* Լուսանկարչություն
* Նոր մեդիա

## Ինքնուսուցում
Ինտերակտիվ և կարճ ինքնուսուցողական վարժանքները ոգեշնչում են և կառուցում նոր հմտություններ։ Թումոյի մարզիչները քաջալերում են պատանիներին և օգնում առաջ շարժվել իրենց կրթական ծրագրով։ Հարյուրավոր վարժանքների մի մասը նախապայմաններ են, որ ուղղորդում են դեպի մասնակցություն դասընթացների՝ ծրագրի յուրաքանչյուր ոլորտում։

Թումոյում ինքնուսուցումը տեղի է ունենում`Թումո կենտրոնում և տանը, ըստ ուսանողի ցանկության՝ Թումո շավղի միջոցով։

## Դասընթացներ
Թումոյում գործում են դասընթացներ բոլոր 14 կրթական ոլորտներում։ Սկսնակ, միջին և առաջադեմ դասընթացները ավարտվում են անհատական կամ խմբային նախագծերով, որոնցից յուրաքանչյուրը տեղադրվում է մասնակցի պորտֆոլիոյի մեջ, իսկ երբեմն ուղարկվում է մրցույթների և փառատոնների կամ հրապարակվում է առցանց հարթակներում։

Դասընթացները տեղի են ունենում Թումո կենտրոնում կամ տանը՝ ըստ ուսանողի ցանկության։

## Աշխատարաններ
Աշխատարանները (վորքշոփ) կարճատև ծրագրեր են՝ անցկացվող ոլորտի առաջատար մասնագետներ կողմից։ Ամեն տարի 100-ից ավելի մասնագետներ աշխարհի տարբեր ծայրերից գալիս են Թումո կամավոր սկզբունքով աշխատելու թումոցիների հետ իրական նախագծերի վրա։ Աշխատարանը կարող է տևել ինչպես երկու շաբաթ, այնպես էլ մի քանի ամիս։

## Թումո շավիղ
Թումոյի նորարարական «Շավիղ» հարթակը ամփոփում է բոլոր դասընթացները, աշխատարաններն ու վարժանքները մեկ անձնական ուսումնական ծրագրի մեջ։ Ուսումնական ծրագիրը մշտապես թարմացվող ժամանակագրություն է, որը ներառում 2 և ավելի տարվա շավիղ։ Այն առաջարկում է Թումոյի ծրագրով անցնելու լավագույն ուղին յուրաքանչյուր ուսանողի համար և մշտապես հարմարեցվում է պատանու արագությանն ու հետաքրքրություններին։ Պատանիներն իրենց գրանցած առաջընթացին, առաջադրանքների կատարմանն ու մակարդակների հաղթահարելուն զուգահեռ լրացնում են սեփական պորտֆոլիոն, որը և հանդիսանում է նրանց գիտելիքները ապացուցող դիպլոմը։ 
## Ծանոթագրություններ
Վոստոկ (ռազմական առագաստանավ)

thumb|ԽՍՀՄ-1965-Stamp-0.10. Դրոշմանիշ ի պատիվ Առաջին ռուսական անտարկտիկական շուրջերկրյա արշավախմբի 145 ամյակի |250x250փքս
thumb|Ծովակալ Ֆ. Բելլինսհաուզեն|344x344փքս
**Ռազմական առագաստանավ «Վոստոկ»**, մարտական ռազմանավ, որը մասնակցել է Առաջին ռուսական անտարկտիկական շուրջերկրյա արշավախմբին՝ 1819-1821 թվականներին Ֆ. Բելլինսհաուզենի հրամանատարությամբ։ Արշավախումբը հայտնաբերել է Անտարկտիդա մայրցամաքը, որին մասնակցել է նաև «Միրնի» ռազմական առագաստանավը՝ Մ. Լազարևի հրամանատարությամբ

## Նավի պատմությունը
Նավը գործարկվեց Սանկտ Պետերբուրգի Օխտենսկի ծովակալության նավամատույցից 1818 թվականին։

1819 թ.-ի հուլիսի 3-ին (15)-ին «Վոստոկ» առագաստանավը՝ Անտարկտիդայի շուրջերկրյա արշավախմբի ղեկավար, II աստիճանի կապիտան Ֆ. Բելինսհաուզենի հրամանատարությամբ և «Միրնին»՝ լեյտենանտ Մ. Լազարևի հրամանատարությամբ Կրոնշտադտից և հաջորդ տարվա հունվարի 16-ին (28) հասան Անտարկտիդայի ափերը։ Վերանորոգումից հետո Պորտ Ջեքսոն (Ավստրալիա) ծովածոցում վերանորոգումից հետո, նավերը հետազոտեցին Խաղաղ օվկիանոսի արևադարձային լայնությունները, ապա 1820 թ. հոկտեմբերի 31-ին (նոյեմբերի 12-ին) կրկին ուղևորվեցին դեպի Անտարկտիկա։ 1821 թվականի հունվարի 10-ին (22) առագաստանավերը հասան իրենց ամենահարավային կետին՝ հարավային լայնության 69° 53' և արևմտյան երկայնություն 92° 19': 1821 թվականի հուլիսի 24-ին (օգոստոսի 5), նավերն ավարտելով իրենց ամենադժվար ճանապարհորդությունը, հասան Կրոնշտադտ։

751 օրվա ընթացքում նրանք անցան 49,723 մղոն (մոտ 92,300 կմ)։ Արշավախմբի ամենակարևոր արդյունքը, վեցերորդ վիթխարի մայրցամաքի՝ Անտարկտիդայի հայտնաբերումն էր։ Բացի այդ, քարտեզագրվել է 29 կղզի և իրականացվել են օվկիանոսագիտական բարդ աշխատանքներ։ Ի հիշատակ այս նշանակալից ճանապարհորդության՝ Ռուսաստանում դաջվեց մեդալ։

1828 թվականին «Վոստոկ» առագաստանավը դուրս գրվեց նավատորմի ցուցակներից և ապամոնտաժվեց։

## Հիշատակ
thumb|RR5415-0010R Ռուսաստանի բանկի մետաղադրամ, 1994 թ|242x242փքս
Ի պատիվ առագաստանավի անվանել են.

* Վոստոկ կորալային ծագման կղզին, Պոլինեզիայի Լայն կղզիների հարավային մասում՝ հայտնաբերված արշավախմբի ժամանակ
* Կղզի Անտարկտիկայում
* Ափ Անտարկտիդայում
* Անտարկտիկական գիտահետազոտական գիտակայան «Վոստոկ» (ի պատիվ որի էլ հետագայում անվանել են անդրսառցադաշտային լիճ «Վոստոկ»
* Ելուստ Մերկուրիի վրա(Vostok Rupes)
* Տիեզերանավերի շարք ԽՍՀՄ-ում

Բացի այդ, հաստատված ավանդույթի համաձայն, «Վոստոկ» անվանումն անցել է ամենամեծ հետազոտական նավին։

1994 թ.-ին Ռուսաստանի բանկը, «Առաջին ռուսական անտարկտիկական արշավախումբը» շարքում, թողարկեց «Վոստոկ» առագաստանավ հուշադրամ։

## Տես նաև
*Միրնի ռազմական առագաստանավ

## Ծանոթագրություններ

## Գրականություն
* Морской энциклопедический словарь. : Судостроение, 1991. ISBN 5-7355-0280-8

Կատեգորիա:Անտարկտիկա
Կատեգորիա:Առագաստանավեր
Կատեգորիա:Գիտությունը Ռուսաստանում
Կատեգորիա:Հայտնագործություններ
Կատեգորիա:Նավեր այբբենական կարգով
Կատեգորիա:Ռուսաստանի ռազմածովային նավատորմ
Պոլ Վելտեն

**Պոլ Վելտեն** (, ), ֆրանսիացի շախմատիստ, գրոսմայստեր (2018)։

## Կենսագրություն
Ծնվել է Հանոյում, 1993 թվականին։ Մեծացել է Ատլանտյան Պիրենեյներ դեպարտամենտի Բայոնա քաղաքում։  Շախմատ խաղալ սովորել է «Cote Basque Echecs»  շախմատային ակումբում։

2011 թվականին դարձել է ՖԻԴԵ-ի, իսկ 2013-ին՝ միջազգային վարպետ։ 2012 (Նիմ) և 2013 (Սան-Պոլ-Տուրա-Շատո)  թվականներին դարձել է Ֆրանսիայի  պատանեկան առաջնության հաղթող՝ մինչև 20 տարեկանների։

2018 թվականի փետրվարի 25-ին Պոլը ստացել է միջազգային գրոսմայստերի կոչում՝ Գերմանիայի ակումբային առաջնությունում լրացնելով գրոսմայստերի իր երրորդ նորմը։

2019 թվականի հուլիսի 1-ի դրությամբ Պոլ Վելտենի  Էլոյի գործակիցը գնահատվել է 2513։

2018 թվականի օգոստոսին Պոլ Վելտենը Ֆրանսիայի առաջնությունում զբաղեցրել Է երրորդ տեղը։

## Մարզական արդյունք

## Վարկանիշի փոփոխության գրաֆիկ

## Ծանոթագրություններ

## Արտաքին հղումներ
*Անձնական քարտը ՖԻԴԵ-ի կայքում
*Պարտիաները chessgames.com կայքում
*Անձնական քարտը 365chess.com կայքում

Կատեգորիա:Շախմատի գրոսմայստերներ
Կատեգորիա:Շախմատիստներ այբբենական կարգով
Կատեգորիա:Ֆրանսիացի շախմատիստներ
Կատեգորիա:Շախմատի միջազգային վարպետներ
Ոչ կատարյալ մրցակցության ձևեր

**Ոչ կատարյալ մրցակցության ձևերը**, մոդելներ՝ պայմանավորված մանոպոլացման աստիճանով։

Ոչ կատարյալ մրցակցության ձևերն են․

# *[[Զուտ մոնոպոլիա|զուտ (մաքուր) մոնոպոլիա]]։* Այս մոդելի դեպքում տվյալ ճյուղի բարիքն արտադրվում է միայն մեկ ֆիրմայի կողմից։ Զուտ մոնոպոլիայի դեպքում բարիքի արտադրությունն ամբողջությամբ համասեռ է, չունի փոխարինող, բարիքի գինն ամբողջությամբ վերահսկվում է, իսկ տվյալ ճյուղ մուտք գործելու արգելքները մեծ են, շուկայում արտադրողի գերակայություն է։
# *[[դուոպոլիա։]]* Այս դեպքում այդ ճյուղի բարիքն արտադրվում է երկու ընկերությունների կողմից։ Թեև տարբերությունները շատ չեն զուտ մոնոպոլիայի և դուոպոլիայի միջև, սակայն դուոպոլիայի պայմաններում այդ երկու ֆիրմաների միջև կարող է ինչ-որ չափով մրցակցություն ծավալվել, որի արդյունքում թուլանում է գնի նկատմամբ ամբողջական վերահսկողությունը։
# *[[օլիգոպոլիա]]։* Օլիգոպոլիայի պայմաններում տվյալ ճյուղի բարիքներն արտադրվում են մի քանի ֆիրմաների կողմից, որի դեպքում գնի նկատմամբ վերահսկողությունը մասնակիորեն է պահպանվում։ Օլիգոպոլ մրցակցությունը ապահովում է արդյունքների արտադրության որոշակի դիֆերենցում (տարբերակում)։ Այսինքն՝ ֆիրմաների արտադրանքի որակական հատկանիշների միջև առկա են որոշակի տարբերություններ։
# *[[Մենաշնորհ|մոնոպոլիա։]]* Մրցակցության այս մոդելի դեպքում գործում են բազում ընկերություններ, որոնք արտադրում են նույն բարիքը, սակայն տարբեր որակական հատկանիշներով։ Մոնոպոլիայի դեպքում տվյալ ճյուղ մուտք գործելու արգելքները ու գնի նկատմամբ վերահսկողությունը թույլ են։

## Աղբյուրներ
* 

Կատեգորիա:Մրցակցություն
Կատեգորիա:Տնտեսագիտության տեսություն
Կատեգորիա:Տնտեսագիտություն
Միրնի (ռազմական առագաստանավ)

thumb|ԽՍՀՄ-1965-Stamp-0.10. Դրոշմանիշ ի պատիվ Առաջին ռուսական անտարկտիկական շուրջերկրյա արշավախմբի 145 ամյակի |250x250փքս
thumb|Ծովակալ Մ. Լազարև|295x295փքս
**Ռազմական առագաստանավ «Միրնի»**, մարտական ռազմանավ, որը մասնակցել է Առաջին ռուսական անտարկտիկական շուրջերկրյա արշավախմբին՝ 1819-1821 թվականներին Մ. Պ. Լազարևի հրամանատարությամբ։ Արշավախումբը հայտնաբերել է Անտարկտիդա մայրցամաքը, որին մասնակցել է նաև «Վոստոկ» առագաստանավը՝ Ֆ. Ֆ. Բելլինսհաուզենի  հրամանատարությամբ

## Նավի պատմությունը
1818 թվականին Սանկտ Պետերբուրգի մերձակայքում գտնվող Լոդեյնոյե Պոլեում գտնվող Օլոնեց նավաշինարանում, ըստ նավաշինարար Ի. Կուրեպանովի նախագծի, նավատորմի համար կառուցվում էր «Լադոգա» սառցահատը (շինարարը՝ նավաշինարար վարպետ Յա. Կոլոդկին)։

Փորձելով արագացնել մեծամասշտաբ արշավախմբի մեկնումը դեպի Անտարկտիկա, որոշվեց ոչ թե նոր նավ կառուցել, այլ օգտագործել «Լադոգան»։ Երբ նավը ընդգրկվեց զինված ռազմածովային նավատորմիղի մեջ, նրան տրվեց նոր անվանում «Միրնի» և անմիջապես սկսեցին  վերակառուցել նրան։ Աշխատանքը ղեկավարում էր «Միրնի» նավի հրամանատար Մ. Լազարևը։

Նավի կմախքը խնամքով փորել են, իսկ ստորջրյա մասը ծածկել են պղնձե թիթեղներով, որպեսզի չմամռակալի։ Նավի մարմնի կորպուսի ներսում  տեղադրվել են լրացուցիչ ամրացումներ՝ սառույցին հարվածելու դեպքերի համար, իսկ սոճուց պատրաստված ղեկն էլ փոխարինվել է կաղնու փայտով։ Նախկինում մատակարարված ցածրորակ նավասարքերն ու նավահանդերձանքները, ծածկոցները, նստարանները փոխարինվել են ավելի դիմացկուններով, որոնք օգտագործվել են ռազմածովային նավերում։

Ռազմական առագաստանավ Միրնին եղել է երկու տախտակամածով եռակայմ նավ

## Հիշատակ
մինի|RR5415-0009R Ռուսաստանի բանկի մետաղադրամ, 1994 թ|244x244փքս
Ի պատիվ առագատանավի անվանել են
*Թերակղզի Անտարկտիդայում
* Ափ Անտարկտիդայում
*Միրնի (անտարկտիկական գիտակայան)
* Ելուստ Մերկուրիի վրա (Mirni Rupes)

1994 թ.-ին Ռուսաստանի բանկը, «Առաջին ռուսական անտարկտիկական արշավախումբը» շարքում, թողարկեց «Միրնի» առագաստանավ հուշադրամ։

## Տես նաև
*Վոստոկ ռազմական առագաստանավ

## Ծանոթագրություններ

## Գրականություն
* Морской Энциклопедический Словарь, Л-д, «Судостроение», 1991, ISBN 5-7355-0280-8.

Կատեգորիա:Անտարկտիդա
Կատեգորիա:Առագաստանավեր
Կատեգորիա:Գիտությունը Ռուսաստանում
Կատեգորիա:Հայտնագործություններ
Կատեգորիա:Ռուսաստանի ռազմածովային նավատորմ
Իգոր Կրեստովսկի

**Իգոր Կրեստովսկի** (, ), ռուս և խորհրդային քանդակագործ և նկարիչ։

## Կենսագրություն
Ծնվել է 1893 թվականի մայիսի 23-ին, Վարշավայում՝ բանաստեղծ, արձակագիր և գրական քննադատ Վսևոլոդ Կրեստովսկու (1840-1895) ընտանիքում։

Ավարտել է Տաշքենդի կադետական դպրոցը։ Սովորել է Պետրոգրադի հոգենևրոլոգիական ինստիտուտում, իսկ 1916 թվականին ընդունվել է Գեղարվեստի Կայսերական ակադեմիային կից Գեղարվեստի բարձրագույն ակադեմիա, որը ավարտել է 1924 թվականին (երկու տարի սովորել է Հուգո Զալեմանի մոտ, հետո երեք տարի գնացել է սովորելու Վսևոլոդ Լեշևի արվեստանոցում)։

1937–1976 թվականներից դասավանդել է Ի. Ե. Ռեպինի անվան գեղանկարչության, քանդակագործության և ճարտարապետության ինստիտուտում։ Նա նաև աշխատում էր որպես ռեստավրատոր, Հայրենական մեծ պատերազմն սկսվելուց հետո գլխավորել է Լենինգրադի քանդակների պաշտպանության աշխատանքներըը։ Պատերազմից հետո մասնակցել է Պետերգոֆի պալատի և զբոսայգու համալիրի վերականգնմանը։      
                                                                                
Ապրել է Գեղարվեստի ակադեմիայի մոտակայքում՝ քաղաք Լենինգրադ, Վասիլևյան կղզու 4-րդ գիծ, տուն 17, բնակարան 26 հասցեով։

Մահացել է 1976 թվականի հունիսի 20-ին, Լենինգրադում։ Թաղված է Լահտինյան գերեզմանատանը։

## Ստեղծագործություն
Դիմանկարների, հուշարձանային դեկորատիվ քանդակների հեղինակն է։ Հեղինակել է գիտնական հողագետ Վասիլի Դոկուչաևի հուշարձանը (տեղադրվել է 1962 թվականին Լենինգրադյան շրջանի Պուշկին քաղաքում), վիրաբույժ Նիկոլայ Պիրոգովի կիսանդրին (տեղադրվել է 1932 թվականին Լենինգրադում), գրող Պավել Դալեցկու դիմանկարը (1960 թվական) և շատ այլ աշխատանքներ։

## Ընտանիք
* Հայրը՝ Վսևոլոդ Կրեստովսկին (1840-1895), բանաստեղծ, արձակագիր և գրական քննադատ, «Պետերբուրգի ետնախորշերը» վեպի հեղինակն է, որն առաջին անգամ հրատարակվել է «Հայրենական գրառումներ» ամսագրում (1864-1866 թվականներ)
* Մայրը՝ Եվդոկիա Կրեստովսկայա (Լագոդա, Պետրովա) (Վսևոլոդ Կրեստովսկու երկրորդ կինն է)
* Եղբայրները և քույրերը․
** Վասիլի Կրեստովսկի (1889-1914), նկարիչ
** Վլադիմիր Կրեստովսկի (1888-1969), բժիշկ, առողջապահության կազմակերպիչ
** Մարիա Կրեստովսկայա (1862-1910), գրող (Վսևոլոդ Կրեստովսկու դուստրն է առաջին ամուսնությունից)
** Օլգա Կրեստովսկայա (1891-1976), գրող է` «Օլգա Իյորկ» գրական կեղծանվամբ
* Կինը՝ Մարիա Վիկենտիևնա 
* Երեխաները․
** Յարոսլավ Կրեստովսկի (1925-2004), գեղանկարիչ
** Սվյատոսլավ Կրեստովսկի 
** Օլեգ Կրեստովսկի (ծն. 06.07.1927 թվական), ջրաբան

## Ծանոթագրություններ

## Արտաքին հղումներ
* ОТКЗ

Կատեգորիա:Ռուս քանդակագործներ
Կատեգորիա:Ռուս նկարիչներ
Կատեգորիա:ՌԽՖՍՀ արվեստի վաստակավոր գործիչներ
Վիլհելմ Կեմպֆ

**Վիլհելմ Կեմպֆ**  (, ), աշխարհահռչակ գերմանացի դաշնակահար և կոմպոզիտոր։

## Կենսագրություն
Վիլհելմ Կեմպֆը ծնվել է Յուտերբորգում։ Մեծացել է հրաևան՝ Պոտսդամում, որտեղ նրա հայրը  Սուրբ Նիկոլայ եկեղեցու արքայական երաժշտության ղեկավարն էր և երգեհոնահարը։ Նրա պապը նույնպես երգեհոնահար էր, իսկ նրա եղբայր Գևորգը դարձել է Էռլանգենի համալսարանի եկեղեցական երաժշտության ղեկավար։ Վաղ մանկուց հոր հետ տնային երաժշտական կրթություն է ստացել, որից հետո, ինը տարեկանից սկսել է սովորել Բեռլինի բարձրագույն երաժշտական դպրոցում՝ Կառլ Հայնրիխ Բարթի մոտ դաշնամուր, ինչպես նաև սովորել է կոմպոզիցիա՝ Ռոբերտ Կանի ղեկավարությամբ։

1917 թվականին եղել է նրա առաջին խոշոր մենահամերգը, որից հետո պարբերաբար համերգներ է տվել։ Նրա վերջին համերգը տեղի է ունեցել Փարիզում 1981 թվականին։ Իր ամբողջ կյանքի ընթացքում նա շրջագայել է աշխարհի տարբեր մասերում։ Այսպիսով, 1936-1979 թվականներին նա 10 անգամ այցելել է Ճապոնիա, որի համար նրա պատվին ճապոնական փոքրիկ կղզին անվանվել է Կեմպու-Սան։ 1924-1929 թվականներին ղեկավարել է Շտուտգարտի կոնսերվատորիան։ Հետագայում նա նախընտրել է դասավանդել իր իսկ մանկավարժական կառույցներում։ 1957 թվականից դասավանդել է Իտալիայի Պոզիտանո քաղաքում։ Կեմպֆի մահից հետո նրա աշակերտ Գերհարդ Օպիցը շարունակել է իրենց աշխատանքը։

Ունեցել է հինգ երեխա։ Նրա դուստրը՝ Դիանան, գրող է եղել։

## Գործունեություն
Վիլհելմ Կեմպֆը 60 տարի շարունակ ձայնագրվել է։ Մինչ այժմ նրա ձայնագրությունները, որտեղ հնչում է Բեթհովենի, Շումանի, Բրամսի, Շուբերտի, Մոցարտի, Բախի, Լիստի և Շոպենի երաժշտությունը, չեն կորցրել իրենց նշանակությունը։ Վիլհելմ Կեմպֆը կատարել է Ֆրանց Շուբերտի սոնատների առաջին ամբողջական ձայնագրությունը, որով էլ նրանք հայտնի են դարձել։ Վերջին անգամ 1964-1965 թվականներին նա վերաշարադրել է ստերեո տեխնոլոգիայի ներդրման հետ կապված Բեթհովենի սոնատները։ Նույնը տեղի է ունեցել և իր ձայնագրություններով Բեթհովենի կոնցերտների հետ. ստերեո էֆեկտի համար նա դրանք վերաձայնագրել է Ֆերդինանտ Լայթների հետ։

Կամպֆի երգացանկում կամերային երաժշտությունը համատեղ ներկայացված է Եհուդի Մենուհինի, Պիեր Ֆուրնի, Վոլֆգանգ Շնայդերխի, Պաուլ Գրյումերի և այլ երաժիշտների հետ։ Իր գործընկերների համար Կեմպֆը ռիթմի վառ զգացողության օրինակ էր։

## Նշանակություն
200փքս|մինի|Վիլհելմ Կեմպֆի գերեզմանը
Պատմում են, որ երբ Կեմպֆը Ֆիլանդիայում է եղել կոմպոզիտոր Յան Սիբելիուսը խնդրել է իրեն նվագել Բեթհովենի 29-րդ *Մուրճը* () սոնատը։ Երբ Կեմպֆն ավարտել է, Սիբելիուսը նրան դիմել է հետևյալ բառերով. 

## Մահ
1991 թվականին Վիլհելմ Կեմպֆը մահացել է Պոզիտանոյում։ Նրա գերեզմանը գտնվում է Վերին Ֆրանկոնիայի Շլոս Վերնշտեյնի մոտակայքում գտնվող Բարոնս ֆոն Կյունեբերգի անտառային գերեզմանատանը։

## Ծանոթագրություններ

## Արտաքին հղումներ
* 
* 
* 

Կատեգորիա:20-րդ դարի դասական կոմպոզիտորներ
Կատեգորիա:Արվեստի և գրականության ֆրանսիական շքանշանի ասպետներ
Կատեգորիա:Բեռլինի գեղարվեստի ակադեմիայի անդամներ
Կատեգորիա:Բնօրինակում անաղբյուր հոդվածներ
Կատեգորիա:Գերմանացի դաշնակահարներ
Կատեգորիա:Գերմանացի դասական երաժիշտներ
Կատեգորիա:Գերմանացի երաժշտագետներ
Կատեգորիա:Գերմանացի երաժշտական մանկավարժներ
Կատեգորիա:Գերմանացի երգեհոնահարներ
Կատեգորիա:Գերմանացի ինքնակենսագիրներ
Կատեգորիա:Գերմանացի կոմպոզիտորներ
Կատեգորիա:Դասական կոմպոզիտորներ
Կատեգորիա:Օպերային կոմպոզիտորներ
Կատեգորիա:Երկարակյացներ
Կիրգիզական Խորհրդային Սոցիալիստական Հանրապետություն

**Կիրգիզական (Ղրղզական) Խորհրդային Սոցիալիստական Հանրապետություն**, **Կիրգիզիա** (**Կիրգիզական ԽՍՀ**, **ԿԽՍՀ** , ), ԽՍՀՄ վարչատարածքային միավոր Միջին Ասիայի հյուսիսարևելյան մասում, 15 միութենական հանրապետություններից մեկը։ Տարածքը կազմել է 198,5 հզ․ կմ², բնակչությունը 1989 թվականի դրությամբ կազմել է 4 257 800 մարդ։ Ազգային կազմը (1979-ի մարդահամարով, հզ․ մարդ) ունեցել է հետևյալ պատկերը․ ղրղզներ՝ 1,687, ռուսներ՝ 912, ուզբեկներ՝ 426, ուկրաինացիներ՝ 109, գերմանացիներ՝ 101, թաթարներ՝ 72, և այլն։ Բնակչության միջին խտությունը՝ 1 կմ² վրա 19,2 մարդ (1983)։ Մայրաքաղաքը՝ Ֆրունզե (590 հզ․ մարդ, 1984)։ Խոշոր քաղաքներ են համարվել Օշը (188 հզ․ բն․), Ջալալ-Աբադը (59)։

Պարգևատրվել է Լենինի 2 (1957, 1963), Ժողովուրդների բարեկամության (1972) և Հոկտեմբերյան հեղափոխության (1974) շքանշաններով։

Կիրգիզական ԽՍՀ կոմունիստական կուսակցությունը ղեկավարել է հանրապետությունը 1936 թվականից մինչև 1990 թվականը։

1990 թվականի հոկտեմբերի 30-ին Կիրգիզական ԽՍՀ-ն վերանվանվեց Ղրղզստանի Սոցիալիստական Հանրապետություն, դեկտեմբերի 15-ին, ինքնիշխանությունը հռչակելուց հետո, այն վերանվանվեց **[[Ղրղզստան|Ղրղզստանի Հանրապետություն]]**։

## Ծանոթագրություններ

Կատեգորիա:ԽՍՀՄ հանրապետություններ
Կատեգորիա:Ղրղզստան
Կատեգորիա:1990 կազմալուծված պետություններ և տարածքներ
Կատեգորիա:Ասիայի պատմական երկրներ
Կատեգորիա:Հոկտեմբերյան հեղափոխության շքանշանով պարգևատրվածներ
Թուրքմենական Խորհրդային Սոցիալիստական Հանրապետություն

**Թուրքմենական Խորհրդային Սոցիալիստական Հանրապետություն** (**Թուրքմենական ԽՍՀ**, **ԹԽՍՀ**, **Թուրքմենիա**, , ), ԽՍՀՄ վարչատարածքային միավոր Կենտրոնական Ասիայում, 15 միութենական հանրապետություններից մեկը։ Տարածքը կազմել է 488,1 հզ․ կմ², բնակչությունը 1989 թվականի դրությամբ կազմել է 3 522 700 մարդ։ Մայրաքաղաքը՝ Աշխաբադ (338 հզ․ մարդ, 1983)։

Պարգևատրվել է Լենինի 2 (1957, 1963), Ժողովուրդների բարեկամության (1972) և Հոկտեմբերյան հեղափոխության (1974) շքանշաններով։

Ստեղծվել է 1921 թվականի օգոստոսի 7-ին՝ որպես Թուրքմենստանի Ինքնավար Խորհրդային Սոցիալիստական Հանրապետություն, իսկ 1925 թվականի մայիսի 13-ին ձեռք է բերել միութանեկան հանրապետության կարգավիճակ։ 1990 թվականի օգոստոսի 22-ին հռչակել է ինքնիշխանությունը։ 1991 թվականի հոկտեմբերի 27-ին վերանվանվել է **[[Թուրքմենստան|Թուրքմենստանի Հանրապետություն]]**։

## Ծանոթագրություններ

Կատեգորիա:1921 հիմնադրված պետություններ և տարածքներ
Կատեգորիա:1925 հիմնադրված պետություններ և տարածքներ
Կատեգորիա:1991 կազմալուծված պետություններ և տարածքներ
Կատեգորիա:Թուրքմենստանի պատմություն
Աննա Գլազովա

**Աննա Սարկիսովնա Գլազովա** (, ), ռուս բանաստեղծ, թարգմանիչ։  

## Կենսագրություն
Աննա Գլազովան ծնվել է 1973 թվականին, Դուբնայում, ինժեների և միջուկային ֆիզիկոսի ընտանիքում։ Սովորել է Մոսկվայի ճարտարապետության ինստիտուտում, ապա՝ Բեռլինի տեխնիկական համալսարանի ճարտարապետական ֆակուլտետում։ Հյուսիսարևմտյան համալսարանում (Էվանսթոն, ԱՄՆ) պաշտպանել է «Counter-Quotation: The Defiance of Poetic Tradition in Paul Celan and Osip Mandelstam» դիսերտացիան։ Դասավանդել է Քոռնելի համալսարանում, Ջոնս Հոփքինսի համալսարանում, Ռատգերսի համալսարանում։ Զբաղվում է համեմատական գրականագիտական ուսումնասիրություններով։

## Ստեղծագործություն
Նա թարգմանել է Ֆրանց Կաֆկայի, Ռոբերտ Վալզերի, Ռայներ Մարիա Ռիլկեի, Ունիկա Ցյուրնի, Պաուլ Ցելանի, Էրնստ Յանդլի, Ֆրիդերիկա Մայրեկերի, Էլֆրիդե Ելինեկի և մյուսների  պոեզիան և արձակը։ Օսիպ Մանդելշտամի, Պաուլ Ցելանի բանաստեղծությունների մասին աշխատությունների, գերմանացի և ռուս ժամանակակից բանաստեղծների մասին հոդվածների հեղինակ է։

## Բանաստեղծական գրքեր
* Пусть и вода. — М.: ОГИ, 2003. — 108 с. — (Поэтическая серия клуба «Проект О.Г.И.»). Шорт-лист |премии Андрея Белого.
* Петля. Невполовину. — М.: Новое литературное обозрение, 2008. — 152 с. — (Поэзия русской диаспоры). Шорт-лист премии Андрея Белого.
* Для землеройки / Послесл.  Евгения Валерьевна Сусловой. — М.: Новое литературное обозрение, 2013. — 144 с. — (Новая поэзия). Премия Андрея Белого.
* Опыт сна. — New York: Ailuros Publishing, 2014. — 100 с.
* Земля лежит на земле: Стихи. — СПб.: MRP; Скифия-принт, 2017. — 98 с.

## Ծանոթագրություններ

## Արտաքին հղումներ
* На сайте Лица русской литературы

Կատեգորիա:Մոսկվայի ճարտարապետության ինստիտուտի շրջանավարտներ
Կատեգորիա:Անդրեյ Բելիի անվան մրցանակի դափնեկիրներ
Կատեգորիա:Ռուս բանաստեղծուհիներ
Կատեգորիա:Ռուս կին գրողներ
Կատեգորիա:Ռուս թարգմանիչներ
Կատեգորիա:Բնօրինակում անաղբյուր հոդվածներ
Իրինա Շոստակովսկայա

**Իրինա Բորիսովնա Շոստակովսկայա** (, ), ռուս բանաստեղծ, արձակագիր։

## Կենսագրություն
Իրինա Շոստակովսկայան ծնվել է 1978 թվականին, Մոսկվայում։ Սովորել է Մաքսիմ Գորկու անվան գրականության ինստիտուտում և Մոսկվայի պետական մանկավարժական համալսարանում։ 2000 և 2002 թվականներին ընդգրկվել է «Դեբյուտ» մրցանակի երկար ցուցակում («Պոեզիա» անվանակարգ)։ 2005 թվականին դարձել է «*РЕЦ*» ամսագրի մրցանակի դափնեկիր։ 2012 թվականին մասնակցել է *АВАНТ* փառատոնին։ «Ծաղիկներ» և «Հրաշալի իրեր» գրքերի համար դարձել է «Մոսկովյան հաշիվ» մրցանակի դափնեկիր։ 2014 թվականին ստացել է Անդրեյ Բելիի մրցանակ «2013-2014: the last year book» ժողովածուի համար։

## Հրապարակումներ
Իրինա Շոստակովսկայայի բանաստեղծություններն ու արձակ ստեղծագործությունները հրատարակվել են «*Окрестности*» և «*Акцент*» ալմանախներում, «*Девять измерений*», «Братская колыбель», «Ремиссионеры» անթոլոգիաներում,   «*Молодая русская литература*», *«Лиterraтура*» և այլ կայքերում։

## Քննադատական գնահատականներ

## Մատենագիտություն
* Ирина Шостаковская в представлении издательства «Автохтон». М.: Автохтон, 1999.
* Цветочки. М.: АРГО-Риск; Тверь: Kolonna Publications, 2004.
* Замечательные вещи. М.: Книжное обозрение; АРГО-Риск, 2011.
* 2013—2014: The Last Year Book. Свое издательство, 2014.

## Ծանոթագրություններ

## Արտաքին հղումներ
* Ирина Шостаковская на Литературной карте России
* Ирина Шостаковская в «Журнальном зале»
* Страница Ирины Шостаковской на сайте Вавилон
* Страница Ирины Шостаковской на сайте Александра Левина 
* Страница Ирины Шостаковской в журнале «Text Only»

Կատեգորիա:Անդրեյ Բելիի անվան մրցանակի դափնեկիրներ
Կատեգորիա:Բանաստեղծներ այբբենական կարգով
Կատեգորիա:Ռուս արձակագիրներ
Կատեգորիա:Ռուս բանաստեղծուհիներ
Կատեգորիա:Ռուս կին գրողներ